Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за детска заштита Јорданка Николовска виш инспектор со службена легитимација број 0019, Слаѓана Дамјановска инспектор со службена легитимација број 0020, извршија редовен инспекциски надзор над субјектот на инспекциски надзор Јавната општинска установа за деца-Детска градинка ,,РАХИЛКА ГОНЕВА,,Свети Николе, со седиште на ул.Кочо Рацин бр.41, Свети Николе, во присуство на Билјана Миланова вршител на должност директор, врз применувањето и спроведувањето на Законот за заштита на децата, како и на другите прописи и акти донесени врз негова основа, во делот на згрижување и воспитание на деца од предучилишна возраст, како и на евиденцијата, документацијата и извештаите за работа. Од редовниот инспекциски надзор со записник со бр. ИП1 16-86/2 од 28.03.2022 година, инспекторите ја утврдија фактичката состојба и врз основа на членовите 205 и 209 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21) го донесоа следното:

**Р Е Ш Е Н И Е**

Се задолжува Билјана Миланова В.Д.директор на Јавна општинска установа за деца- Детска градинка ,,РАХИЛКА ГОНЕВА,,- Свети Николе, за отстранување на недостатоците и неправилностите констатирани со записник број ИП1 16-86/2 од 28.03.2022 година, да ги преземе следните мерки:

1). Во установата за деца во целост да се почитуваат општите и посебни мерки и протоколи за заштита од Covid-19, распоредот на креветчињата за спиење на децата е со запазување на протоколите и на соодветно растојание согласно член 172 став (1) во делот на спроведување на превентивните мерки од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21), како и одредбите од Законот за заштита на населението од заразни болести.

Во спротивно ќе се смета дека е сторен прекршок според член 228 став (1) алинеја четири од Законот за заштита на децата, за што е предвидена ,,глоба во износ од од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако не ги остварува стандардите и нормативите за вршење на дејноста (член 100 став 3) и став (3) -глоба во износ од 300 до 400 евра во денарска противвредност ќе се изрече на раководното лице како организациона единица во состав на правни лица, високообразовна установа и на приватно училиште, агенцијата за давање услуги за чување и нега на деца и на раководител на објект на јавна установа за деца.

**Рок: 1 ден од прием на Решението.**

2.)Се задолжуваат негователите А.С.Т.и Е.Ѓ. В. кои се вклучени како волонтери во системот на згрижување и воспитание на децата, за кои е констатирано дека не поседуваат соодветни лиценци за работа, да се стекнат со соодветни лиценци, бидејќи нивниот ангажман не е во спротивност со член 178 став (1) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21).

Во спротивно ќе се смета дека е сторен прекршок според член 229-а став (1) и (3) од Законот за заштита на децата, за кој е предвидена:

(1) Глоба во износ од 150 до 200 евра во денарска противвредност ќе му се изрече за прекршок на лице кое работи во установа за згрижување и воспитание на деца од предучилишна возраст детска градинка/центар за ран детски развој основани како организациона единица во состав на правни лица, високообразовна установа и на приватно училиште, лице ангажирано од агенција за давање услуги за чување и нега на деца од предучилишна возраст и на физичко лице кое самостојно врши одредени работи од дејноста згрижување и воспитание на деца како професионална дејност, доколку не поседува соодветна лиценца за работа (член 178 став (1)).

(2) Глоба во износ од 300 до 500 евра во денарска противвредност ќе му се изрече за прекршок на одговорното лице во установата за деца, детската градинка/центар за ран детски развој основани како организациона единица во состав на правни лица, високообразовна установа и на приватно училиште, физичко лице кое самостојно врши одредени работи од дејноста згрижување и воспитание на деца како професионална дејност и агенцијата за давање услуги за чување и нега на деца од предучилишна возраст, доколку вработи или ангажира лице кое не поседува соодветна важечка лиценца за работа ( член 178 став (1)).

(3) Глоба во износ од 800 до 1.000 евра во денарска противвредност ќе му се изрече за прекршок на правното лице од став (2) на овој член, доколку вработи или ангажира лице кое не поседува соодветна важечка лиценца за работа (член 178 став (1))

**Рок: 45 дена од прием на Решението.**

3.) Педагошката документација и евиденција за воспитно - образовните активности да се води уредно, односно Досиејата за дете (развојно портфолио) да се водат уредно, во согласност со член 195 од Законот за заштита на децата, како и да се обезбедат докази од родителите за здравствената состојба на децата, што е предуслов за прием и престој на детето во предучилишна установа, согласно член 60 став (10) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19, 311/20 и 294/21) и член 7 став (1) алинеја 2 од Правилникот за форма, содржина и начин на водење на педагошка документација и евиденција во детска градинка и центар за ран детски развој („Сл.весник на Р.М.” бр.87/13, 154/13, 127/14, 146/15, 159/16 и 85/19).

Во спротивно ќе се смета дека е сторен прекршок според член 228 став (1) алинеја петнаесет од Законот за заштита на децата, за што е предвидена ,,глоба во износ од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако не ја води пропишаната евиденција и документација или ја води спротивно на пропишаното“ став (2) -глоба во износ од 300 до 500 евра во денарска противвредност за правното лице ќе му се изрече за прекршокот од ставот (1) на овој член на директор во установа за деца, детска градинка/центар за ран детски развој и став (7)- алинеја еден односно -глоба во износ од 150 до 200 евра во денарска противвредност ќе се изрече за прекршок на вработено лице во установата за деца ако: ја води педагошката евиденција спротивно на членот 195. “.

**Рок: 15 дена од приемот на Решението.**

4.) Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки.

5.)Жалбата изјавена против ова решение, не го одлага неговото извршување.

**О б р а з л о ж е н и е**

Инспектори за детска заштита од Секторот за инспекциски надзор во областа на социјалната заштита и заштита на децата при Министерството за труд и социјална политика, извршија редовен инспекциски надзор над субјектот на инспекциски надзор во Јавна општинска установа за деца-Детска градинка ,,Рахилка Гонева“Свети Николе. Врз основа на записникот од редовниот инспекциски надзор со број ИП1 16-86/2 од 28.03.2022 година констатирано е:

Јавната установа за деца во целост да ги почитува општите и посебни мерки и протоколи за заштита од Covid-19, распоредот на креветчињата за спиење на децата да биде со запазување на протоколите и на соодветно растојание, согласно член 172 став (1) во делот на спроведување на превентивните мерки од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21), како и одредбите од Законот за заштита на населението од заразни болести.

Негователите кои се вклучени во системот на згрижување и воспитание на децата, за кои е констатирано дека не поседуваат соодветни лиценци за работа да се стекнат со соодветни лиценци, согласно член 178 став 1 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21).

Педагошката документација и евиденција за воспитно - образовните активности не се води уредно, Досиејата за дете (развојно портфолио) да се води уредно, во согласност со член 195 од Законот за заштита на децата, како и да се обезбедат докази од родителите за здравствената состојба на децата, што е предуслов за прием и престој на детето во предучилишна установа, согласно член 60 став (10) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19, 311/20 и 294/21) и член 7 став (1) алинеја 2 од Правилникот за форма, содржина и начин на водење на педагошка документација и евиденција во детска градинка и центар за ран детски развој („Сл.весник на Р.М.” бр.87/13, 154/13, 127/14, 146/15, 159/16 и 85/19).

Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-86/3 од 28.03.2022 година.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Инспектори за детска заштита:

Јорданка Николовска- виш инспектор

Слаѓана Дамјановска- инспектор